بمت-نین باش کاتیبی آنتونیو گوترش سوریه-نین ادلیب بؤلگه‌سینده داوام ائدن توققوشما‌لار باره‌ده ناراحات‌لیغینی دیله گتیره‌رک، تورکیه و روسیایا وضعیتی ثابت‌لییه قوووشدورما‌لاری اوچون چاغیریش ائتدی.
گوترش سوریه-نین ادلیب بؤلگه‌سیندکی وضعیته دایر مطبوعات منسوب‌لاری‌نین سوال‌لارینا جاواب وئره‌رک دئدی کی، خصوصیله ادلیب-ده آرتان آکتیورلارین ایشتیراکی ایله وضعیت داها دا آغیرلاشدی. بونون دهشت‌لی ضررینی یئنه سیویل لر چکیر. آستانا-داکی ضامین اؤلکه‌لره خصوصیله 2018-جی ایلین سپتامبر آییندا قبول ائدیلن راضیلاشمایا ایمضا آتان اؤلکه‌لر کیمی روسیا و تورکیه-‌یه لنگیمه‌دن ادلیب‌دکی وضعیتی ثابت‌لییه قوووشدورما‌لاری باره‌ده چاغیریش ائدیرم.
ترورلا موباریزه‌نین اولوسلار آراسی اینسان حاق‌لاری و اینسانی حقوق ایله تام اویغونلوق اولماسی‌نین واجیب‌لیگینی وورغولایان گوترش "دفعه‌لرله ایشاره ائتدیگیم کیمی سوریه بحرانینا حربی حل یولو یوخ‌دور. پروبلئمین اولینده و 8 ایل سونرا آچیق شکیلده آیدین اولدو کی، بو پروبلئمین حلی سیاسی‌دیر" دئیه بیلدیریب.
